श्रीकृष्ण जन्म पर गूंजे जयकारे
नागदा | मन चंचल है, इधर-उधर भटकता रहता है। इसमें अच्छे व बुरे विचार आते रहते है, मन में जब भी गलत विचार आए उन्हें अनदेखा कर अच्छे विचार लाने चाहिए। यदि मन साफ रखोगे तो जीवन का कल्याण होगा। यह बात दयानंद कॉलोनी स्थित सिद्वेश्वर महादेव मंदिर पर आयोजित भागवत कथा में गुरुवार को कथावाचक पं. गोवर्धन शर्मा ने कही। पं. शर्मा ने कथा में भक्त प्रहलाद, कृष्ण जन्मोत्सव की कथा का बखान भी किया। श्रीकृष्ण जन्म की बेला में वासुदेव के वेश में बालमुकुंद पांचाल सिर पर रखी टोकरी में भगवान कृष्ण को जैसे ही पांडाल में लाए पूरा पांडाल कृष्ण के जयकारों से गूंज उठा। चौथे दिन की प्रसादी का लाभ कुशलपाल यादव परिवार ने लिया। जुगलकिशोर बैरागी, हुकुमसिंह, मनोहरलाल राठौर, गोवर्धनलाल सोनी, नीरज सोनी, मंथन सोनी, भेरूलाल शर्मा, राजकुमार बैरागी, संजू राठौर, भावना सोनी, सीमा सोनी, राधादेवी सोनी, कांता यादव, विमला पुरोहित, तुलसी पांचाल, प्रीति शर्मा आदि मौजूद थे।
शिक्षकों को वेतनमान देने का स्वागत- नागदा | अध्यापक संवर्ग में कार्यरत शिक्षकों को छठवां वेतनमान की बकाया राशि देने की घोषणा पर मध्यप्रदेश शिक्षक कांग्रेस के प्रांतीय महासचिव ने स्वरूपनारायण चतुर्वेदी ने स्वागत किया है। चतुर्वेदी ने बताया लंबे समय से अध्यापक अधिकारों के लिए लड़ रहे थे। गुरुवार को उक्त घोषणा पर संगठन मुख्यमंत्री का आभारी है।
mai_Deva hin_Deva hin_Deva